Lav et referat af nedenstående tekst:

Tekst:
- Jeg vil presse på over for regeringen for at sikre, at det her bliver mere smidigt og fair, så vi kan få tryghed for, at dem her, som det handler om, kan blive ved med at være her og arbejde i Danmark. Så klar i mælet er det nordjyske folketingsmedlem Per Larsen (K), når han forholder sig til de verserende sager i Udlændingestyrelsen, som TV2 Nord har belyst. Tre nordjyske familier må nemlig væbne sig med tålmodighed. De har alle klaget over afgørelser i Udlændingestyrelsen. Målet er permanent opholdstilladelse. Vejen dertil er dog ikke snorlige. Det kan Michael Thorup Jensen fra Hjørring skrive under på. Hans forlovede, Karina Werner, sidder nemlig i Rio De Janeiro i Brasilien, efter parret har fået nej til familiesammenføring. Nu er der kun en ting, de kan gøre, efter klagen er sendt af sted. De kan vente på svar. Et svar, der forventes at komme om 14 måneder. Læs mere om sagen her: Per Larsen undrer sig over sagerne og vil have gjort noget ved den lange sagsbehandlingstid. - Det virker mystisk, at der er nogen, der på alle måder opfylder alle betingelser, og som har været her i 15 år og så får afslag. Derudover synes jeg selvfølgelig også, at der skal sættes nogle flere ressourcer af til at behandle de her sager, fordi det er nogle rigtig lange ventetider. Der har været bred opbakning i Folketinget til en lang række stramninger på udlændingeloven de seneste år, og Det Konservative Folkeparti har vist også stemt ja til dem allesammen. Har I ikke også et medansvar for, at det er endt med så lange behandlingstider? - Nej. Lige nøjagtig det med behandlingstider der må det være regeringens ansvar at sikre, at sagerne kan blive behandlet, lyder det fra politikeren. Michael Thorup Jensen har tidligere fortalt TV2 Nord, at han og den forlovede blandt andet ønsker et hurtigt svar af en helt særlig grund. - Jeg er 34 og Karina er lige blevet 33 år, så det begynder at haste, hvis vi skal få vores drøm om at stifte familie sammen til at gå i opfyldelse. Se dem fortælle om forløbet herunder:

Referat:
Per Larsen mener ikke, at han og partifællerne i Det Konservative Folkeparti har et medansvar.